ᱛᱨᱤᱥᱩᱨ ᱨᱮᱞᱣᱮ ᱥᱴᱮᱥᱚᱱ

ᱛᱨᱤᱥᱩᱨ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: TCR) ᱫᱚ ᱮᱛᱚᱢ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱢᱤᱫ NSG-2 ᱛᱷᱚᱠ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱠᱮᱨᱟᱞ ᱯᱚᱱᱚᱛ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱛᱨᱤᱥᱩᱨ ᱫᱚ ᱠᱮᱨᱟᱞᱟ ᱨᱮᱱᱟᱜ ᱠᱟᱞᱪᱟᱨᱟᱞ ᱨᱟᱡᱽᱜᱟᱲ ᱞᱮᱠᱟᱛᱮ ᱦᱚᱸ ᱠᱚ ᱵᱟᱰᱟᱭᱮᱫᱼᱟ ᱾ ᱱᱚᱣᱟ ᱫᱚ ᱑᱘᱙ ᱜᱚᱴᱟᱝ ᱨᱮᱞᱜᱟᱹᱰᱤ ᱛᱤᱸᱜᱩ ᱥᱟᱶᱛᱮ ᱨᱮᱞ ᱯᱟᱥᱮᱱᱡᱚᱨ ᱨᱮ ᱠᱮᱨᱟᱞᱟ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤ ᱟᱠᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱒᱐᱑᱘-᱑᱙ ᱥᱟᱞ ᱨᱮ ᱙᱗ ᱠᱳᱴᱤ (᱒᱒᱓ ᱥᱟᱞ ᱨᱮ ᱑᱒᱑ ᱠᱳᱴᱤ ᱥᱮ ᱑᱕ ᱢᱤᱞᱤᱭᱚᱱ ᱟᱢᱮᱨᱤᱠᱟ ᱰᱚᱞᱟᱨ) ᱥᱟᱶᱛᱮ, ᱱᱚᱣᱟ ᱫᱚ ᱠᱮᱨᱟᱞ ᱨᱮ ᱯᱟᱥᱮᱱᱡᱚᱨ ᱨᱟᱡᱽᱥᱣᱟ ᱨᱮ ᱯᱩᱱ ᱟᱱᱟᱜ ᱟᱹᱰᱤ ᱢᱟᱨᱟᱝ ᱟᱨ ᱮᱛᱚᱢ ᱨᱮᱞᱣᱮ ᱨᱮ ᱘ ᱟᱱᱟᱜ ᱢᱟᱨᱟᱝ ᱜᱮᱭᱟ ᱾ ᱢᱩᱢᱵᱟᱭ, ᱱᱟᱶᱟ ᱫᱤᱞᱞᱤ, ᱠᱚᱞᱠᱟᱛᱟ, ᱵᱮᱝᱜᱟᱞᱩᱨᱩ, ᱪᱮᱱᱱᱟᱭ, ᱢᱟᱱᱜᱟᱞᱩᱨᱩ ᱟᱨ ᱦᱟᱭᱫᱨᱟᱵᱟᱫᱽ ᱞᱟᱹᱜᱤᱫ ᱫᱤᱱᱟᱹᱢ ᱦᱤᱞᱚᱜ ᱴᱨᱮᱱ ᱢᱮᱱᱟᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱥᱳᱨᱱᱩᱨ-ᱠᱳᱪᱤᱱ ᱦᱟᱨᱵᱚᱨ ᱦᱟᱹᱴᱤᱧ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱠᱮᱨᱟᱞ ᱨᱮᱱᱟᱜ ᱟᱹᱰᱤ ᱵᱟᱹᱲᱛᱤ ᱠᱟᱹᱢᱤᱭᱟᱱ ᱨᱮᱞᱣᱮ ᱠᱚᱨᱤᱰᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱨᱮ ᱯᱮᱭᱟ ᱥᱟᱴᱮᱞᱟᱭᱤᱴ ᱥᱴᱮᱥᱚᱱ, ᱯᱩᱱᱠᱩᱱᱱᱚᱢ ᱨᱮᱞᱣᱮ ᱥᱴᱮᱥᱚᱱ ᱟᱨ ᱵᱟᱨᱭᱟ ᱦᱩᱰᱤᱧ ᱥᱴᱮᱥᱚᱱ, ᱳᱞᱞᱩᱨ ᱨᱮᱞᱣᱮ ᱥᱴᱮᱥᱚᱱ ᱟᱨ ᱢᱩᱞᱩᱝᱠᱩᱸᱱᱟᱛᱷᱩᱠᱟᱣ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱛᱨᱤᱥᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱛᱨᱤᱥᱩᱨ-ᱜᱩᱨᱩᱣᱟᱭᱩᱨ ᱦᱟᱹᱴᱤᱧ ᱦᱚᱛᱮᱛᱮ ᱢᱚᱱᱫᱤᱨ ᱥᱚᱦᱚᱨ ᱜᱩᱨᱩᱣᱟᱭᱩᱨ ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾ ᱞᱚᱠᱥᱟ ᱱᱚᱣᱟ ᱥᱴᱮᱥᱚᱱ ᱨᱮ ᱯᱩᱱᱭᱟᱹ ᱯᱞᱮᱴᱯᱷᱚᱨᱢ ᱟᱨ ᱵᱟᱨᱭᱟ ᱵᱚᱞᱚᱱ ᱫᱩᱣᱟᱹᱨ ᱢᱮᱱᱟᱜᱼᱟ, ᱢᱤᱫᱴᱟᱹᱝ ᱫᱚ ᱥᱟᱢᱟᱝ ᱥᱮᱦᱮᱫ ᱟᱨ ᱡᱟᱦᱟᱸ ᱫᱚ ᱢᱩᱬ ᱵᱚᱞᱚᱱ ᱫᱩᱣᱟᱹᱨ ᱠᱟᱱᱟ ᱟᱨ ᱫᱚᱥᱟᱨ ᱫᱚ ᱯᱟᱪᱮ ᱥᱮᱦᱮᱫ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱒᱐᱑᱐ ᱨᱮ ᱮᱛᱚᱦᱚᱵ ᱞᱮᱱᱟ ᱛᱟᱦᱮᱸᱫ ᱾ ᱥᱴᱮᱥᱚᱱ ᱫᱷᱟᱹᱨᱤ ᱠᱚᱴᱟᱯᱩᱨᱚᱢ ᱥᱮᱦᱮᱫ ᱟᱨ ᱠᱮ.ᱮᱥ.ᱟᱨ.ᱴᱤ.ᱥᱤ. ᱴᱨᱟᱝᱥᱯᱳᱨᱴ ᱵᱟᱥ ᱥᱴᱮᱸᱰ ᱠᱷᱚᱱ ᱟᱞᱜᱟ ᱛᱮᱠᱚ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱾ ᱱᱚᱣᱟ ᱨᱮ ᱯᱮᱭᱟ ᱨᱮᱞᱣᱮ ᱳᱵᱚᱨ ᱵᱨᱤᱡᱽ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱯᱩᱭᱞᱩ ᱯᱞᱮᱴᱯᱷᱚᱨᱢ ᱠᱷᱚᱱ ᱫᱚᱥᱟᱨ, ᱛᱮᱥᱟᱨ ᱟᱨ ᱯᱩᱱᱭᱟᱭ ᱯᱞᱮᱴᱯᱷᱚᱨᱢ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱨᱮ ᱯᱟᱥᱮᱱᱡᱚᱨ ᱴᱨᱮᱱ ᱟᱨ ᱢᱟᱨᱠᱮᱴ ᱴᱨᱮᱱ ᱠᱚ ᱥᱮᱱᱚᱜᱼᱟ ᱾ ᱥᱩᱵᱤᱫᱷᱟ ᱴᱤᱠᱮᱴ ᱠᱚ ᱥᱴᱮᱥᱚᱱ ᱨᱮᱱᱟᱜ ᱥᱟᱢᱟᱝ ᱫᱷᱟᱨᱮ ᱨᱮ ᱵᱟᱝ-ᱨᱤᱡᱟᱨᱵᱽ ᱴᱤᱠᱮᱴ ᱞᱟᱹᱜᱤᱫ ᱯᱩᱱᱭᱟᱹ ᱠᱚᱣᱩᱱᱴᱚᱨ, ᱯᱟᱪᱮ ᱫᱷᱟᱨᱮ ᱨᱮ ᱵᱟᱨᱭᱟ ᱴᱤᱠᱮᱴ ᱠᱚᱣᱩᱱᱴᱚᱨ ᱟᱨ ᱥᱟᱢᱟᱝ ᱨᱮ ᱦᱚᱸ ᱫᱟᱥ ᱚᱴᱚᱢᱮᱴᱤᱠ ᱴᱤᱠᱮᱴ ᱵᱮᱱᱰᱤᱝ ᱢᱮᱥᱤᱱ (ᱮᱴᱤᱵᱤᱢᱤ) ᱢᱮᱱᱟᱜᱼᱟ ᱾ ᱡᱤᱞᱤᱧ ᱰᱤᱥᱴᱮᱱᱥ ᱞᱟᱹᱜᱤᱫ ᱨᱮᱡᱟᱨᱵᱷᱮᱱᱥ ᱠᱚᱣᱩᱱᱴᱟᱨ ᱫᱚ ᱥᱟᱢᱟᱝ ᱫᱷᱟᱨᱮ ᱨᱮ ᱢᱤᱫᱴᱟᱹᱝ ᱵᱷᱮᱜᱟᱨ ᱵᱷᱚᱵᱚᱱ ᱨᱮ ᱯᱩᱱᱭᱟᱹ ᱠᱚᱣᱩᱱᱴᱟᱨ ᱥᱟᱶᱛᱮ ᱢᱮᱱᱟᱜᱼᱟ ᱾ ᱢᱤᱫ ᱠᱚᱢᱯᱭᱩᱴᱟᱨ ᱠᱚᱱᱴᱨᱚᱞ ᱠᱳᱪ ᱜᱟᱭᱰᱟᱱᱥ ᱥᱤᱥᱴᱮᱢ ᱟᱨ ᱢᱤᱫ ᱯᱞᱟᱥᱢᱟ ᱥᱠᱨᱤᱱ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱯᱟᱥᱮᱱᱡᱚᱨ ᱠᱚ ᱞᱟᱹᱜᱤᱫ ᱤᱱᱯᱷᱚᱨᱢᱮᱥᱚᱱ ᱮ ᱥᱚᱫᱚᱨᱟ ᱾ ᱢᱮᱱᱟᱜᱼᱟ ᱮᱴᱟᱜ ᱵᱮᱵᱚᱥᱛᱟ ᱠᱚ ᱫᱚ ᱯᱟᱨᱥᱟᱞ ᱵᱩᱠᱤᱝ ᱚᱯᱷᱤᱥ, ᱨᱮᱞᱣᱮ ᱢᱮᱞᱤᱝ ᱥᱮᱵᱟ (RMS) ᱚᱯᱷᱤᱥ, ᱥᱴᱮᱴ ᱵᱮᱸᱠ ᱳᱯᱷ ᱤᱱᱰᱤᱭᱟ ᱟᱨ ᱠᱮᱱᱨᱟ ᱵᱮᱸᱠ ᱚᱴᱚᱢᱮᱴᱤᱠ ᱴᱮᱞᱚᱨ ᱢᱮᱥᱤᱱ (ATM) ᱠᱟᱱᱟ ᱾ ᱨᱮᱞᱣᱮ ᱯᱩᱞᱤᱥ ᱥᱴᱮᱥᱚᱱ ᱛᱨᱤᱥᱩᱨ ᱨᱮᱞᱣᱮ ᱥᱴᱮᱥᱚᱱ ᱨᱮ ᱢᱤᱫᱴᱟᱹᱝ ᱨᱮᱞᱣᱮ ᱯᱩᱞᱤᱥ ᱥᱴᱮᱥᱚᱱ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱢᱤᱫᱴᱟᱹᱝ ᱥᱚᱨᱠᱚᱞ ᱤᱱᱥᱯᱮᱠᱴᱚᱨ ᱢᱩᱬ ᱟᱨ ᱢᱤᱫᱴᱟᱹᱝ ᱥᱟᱵᱽ ᱤᱱᱥᱯᱮᱠᱴᱚᱨ ᱢᱮᱱᱟᱭᱟ ᱾ ᱯᱟᱥᱮᱱᱡᱚᱨ ᱠᱚ ᱨᱩᱠᱷᱤᱭᱟᱹ ᱞᱟᱹᱜᱤᱫ, ᱥᱤᱧᱚᱛᱤᱭᱟᱹ ᱨᱮᱞᱣᱮ ᱫᱚ ᱒᱑ ᱦᱟᱭ ᱰᱮᱯᱷᱤᱱᱤᱥᱚᱱ ᱠᱮᱢᱨᱟ ᱞᱟᱜᱟᱣ ᱟᱠᱟᱱᱟ ᱡᱟᱦᱟᱸ ᱫᱚ ᱢᱩᱬᱩᱛ ᱥᱤᱥᱴᱚᱢ ᱠᱷᱚᱱ ᱡᱚᱲᱟᱣ ᱟᱠᱟᱱ ᱡᱚᱛᱚ ᱯᱞᱮᱴᱯᱷᱚᱨᱢ ᱟᱨ ᱴᱤᱠᱮᱴ ᱠᱩᱣᱩᱱᱴᱚᱨ ᱠᱚᱭ ᱥᱟᱡᱟᱣ ᱟᱠᱟᱫᱟ ᱾ ᱵᱟᱨᱭᱟ ᱔᱒ ᱤᱸᱪ LCD ᱢᱚᱱᱤᱴᱚᱨ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱥᱴᱮᱥᱚᱱ ᱨᱮᱱᱟᱜ ᱡᱚᱛᱚ ᱪᱤᱛᱟᱹᱨ ᱠᱚᱭ ᱧᱮᱞᱟ ᱾ ᱟᱜᱟᱢ ᱨᱮᱱᱟᱜ ᱯᱞᱟᱱ ᱠᱚ ᱮᱛᱚᱢ ᱨᱮᱞᱣᱮ ᱫᱚ ᱛᱮᱭᱟᱨ ᱟᱨ ᱯᱩᱱ ᱟᱱᱟᱜ ᱞᱟᱭᱤᱱ ᱛᱷᱟᱯᱚᱱ ᱠᱟᱛᱮ ᱥᱳᱨᱱᱩᱨ-ᱠᱳᱪᱤᱱ ᱦᱟᱨᱵᱟᱨ ᱥᱮᱠᱥᱚᱱ ᱯᱩᱱ ᱫᱷᱟᱣ ᱛᱮᱭᱟᱨ ᱨᱮᱱᱟᱜ ᱯᱞᱟᱱ ᱢᱮᱱᱟᱜᱼᱟ ᱾ ᱱᱚᱣᱟ ᱞᱟᱭᱤᱱ ᱫᱚ ᱤᱱᱴᱟᱨᱱᱮᱥᱱᱟᱞ ᱠᱚᱱᱴᱮᱱᱮᱱᱚᱨ ᱴᱨᱟᱱᱥᱥᱤᱯᱢᱮᱱᱴ ᱴᱟᱨᱢᱤᱱᱟᱞ, ᱠᱚᱪᱤ ᱨᱮ ᱥᱮᱵᱟ ᱮᱢᱚᱜᱼᱟ ᱾ ᱡᱚᱛᱚ ᱯᱞᱮᱴᱯᱷᱚᱨᱢ ᱠᱚ ᱥᱩᱨ ᱥᱩᱯᱩᱨ ᱨᱮ ᱢᱮᱱᱟᱜ ᱠᱮ.ᱮᱥ.ᱟᱨ.ᱴᱤ.ᱥᱤ. ᱵᱟᱥ ᱥᱴᱮᱥᱚᱱ ᱠᱷᱚᱱ ᱡᱚᱲᱟᱣᱟᱜ ᱢᱤᱫ ᱛᱟᱲᱟᱢ ᱛᱮ ᱦᱮᱡ ᱥᱮᱱ ᱞᱟᱹᱜᱤᱫ ᱯᱷᱞᱟᱭ ᱳᱵᱟᱨ ᱯᱞᱮᱴᱯᱷᱚᱨᱢ ᱨᱮᱱᱟᱜ ᱯᱞᱟᱱ ᱢᱮᱱᱟᱜᱼᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱨᱮᱞᱣᱮ ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ ᱛᱨᱤᱥᱩᱨ ᱨᱮᱞᱣᱮ ᱥᱴᱮᱥᱚᱱ ᱮᱞ ᱠᱚ Archived ᱒᱐᱑᱑-᱐᱗-᱑᱗ at the Wayback Machine.